钦定古今图书集成/方舆汇编/职方典/第1220卷 > 《澧州志》
## 钦定古今图书集成/方舆汇编/职方典/第1220卷 > 《澧州志》

紫和山　有皮子药炉。汉皮伭曜与太微先生王谷神卜庵南岳金母殿，胎息还元。道成曾寓于此。按《石门县志》亦载此山。

夹山　，高二百馀丈，大三十里。有灵泉寺，夹山禅师道场。

紫金山　近天龙山，逾山十里，有水木洞、桃花洞、霞溪洞。中有龙床水，极清冷，沁人肌骨。旱年浥水，云气即合，雷雨随至。

天龙山　在州西八十里。

将军山　，在州东南，高一百馀丈，周三十里，汉“荣阳死事蜀将军纪信故垒。”

钦山　，高八十丈，周二十里。有乾明禅寺，唐大中间，文遂禅师建。

“伏牛山　” ，《李文山读书处》。

刻木山　在州西七十里。俗传苍梧丁兰所寓。“天供山　” ，在州西北八十里，有金粟寺。唐建寺时，石穴中涌粟供匠，寺成遂止。

“观国山　” ，临道水之上，女仙苟正觉修真之所。《花山　》高五十丈，周十五里，有花山寺。

层山　有松柏，盖隋树也。其顶曰“黑崖峪。” 《卓锡泉》

车公山　，武子生于此，有车公亭、车公桥。黄山　，一名金峰山，有谢晦祠。段宏古墓在山南。

金刚山　在州南一百里。一曰“红岩山。” 岩前有净尘桥、白龙井、清凉亭、众中寺，唐时所建。燕子山　在州西北一百里。有燕子岩、燕子洞，有人入洞则水涛怒涌。明末，居民避贼其中，水独不至，人以为异。

温泉　，发北山石穴中，长三十丈，冬夏若汤。由慈利南注于澧。

武溪水　，出卢溪迳大庸城东，马伏波所歌《武溪深》是也。

道水　，出石门花子坪、桃源、慈利界浮丘子洗药处，至道口入澧，曰“道澧。”

紫水溪　关山有紫水流出，因以名溪。

桃花潭　：在城西北三里。有石桥，并无桃树水。

涨有桃花瓣常随水流出，因以名潭。

溇水　出巴东溇中，东流入于澧。有石桥曰“溇澧。”

团潭水　，出澧西北石龟山，东注梦溪寺，会龙洞水。

龙洞水　出澧西山，一支由龙神潭，一支由石马堰，皆会老湾，过石壁下，东南流为青泥滩、竹根滩，东注梦溪，与团潭水合。又东为黄潭，黄溪注之，过沅田，入于涔，概名“涔河。”